દિલ્હી યુનિવર્સિટીની વિદ્યાર્થીની ગુરમેહર કૌરે ભલે એબીવીપી વિરુદ્ધના કેમ્પેનમાંથી પોતાનું નામ પાછુ લઇ લીધું હોય, પરંતુ આ મામલે વિવાદો થોભવાનું નામ નથી લેતા. સોશિયલ મીડિયા પર અને ખાસ કરીને ટ્વીટર પર જાણે આ મામલે યુદ્ધ છેડાઇ ગયું છે. અનેક જાણીતી હસ્તીઓ આ અંગે પોતાના મંતવ્યો રજૂ કરવા સાથે એકબીજાની સામ-સામે આવી ગયા છે. જાવેદ અખ્તર અને બબીતા ફોગાટ, યોગેશ્વર દત્ત વચ્ચે ટ્વીટર પણ જાણે વાક યુદ્ધ ખેલાઇ રહ્યું છે.